gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
સ્વાઇન ફ્લુમાં નિદાન મોડું થયું અને ઇલાજ સમયસર ચાલુ ન થાય તો એ ઘાતક નીવડી શકે
You need an iframes capable browser to view this content.
મુંબઈમાં છેલ્લાં બે વર્ષમાં આ મૃત્યુના આ પહેલા કેસ હતા. સ્વાઇન ફ્લુ એક સામાન્ય વાઇરલ ઇન્ફેક્શન છે, પરંતુ અમુક કેસમાં એ ગંભીર સાબિત થાય છે. ખાસ કરીને ફ્લુ થયાના બે-ચાર દિવસ પછી શ્વાસની તકલીફ એકદમ શરૂ થાય છે, જેમાં સમયસર નિદાન અને તાત્કાલિક ઇલાજ વ્યક્તિને બચાવી શકે છે
ગયા અઠવાડિયે મુંબઈમાં સ્વાઇન ફ્લુને કારણે છેલ્લાં બે વર્ષમાં પહેલી વાર બે મૃત્યુ નોંધાયાં હતાં. એક ૩૨ વર્ષની પ્રેગ્નન્ટ સ્ત્રી અને બે વર્ષની નાની છોકરીને સ્વાઇન ફ્લુ થયો હતો જે બન્નેનું એને કારણે મૃત્યુ થયું હતું. આ વર્ષે સરકારી આંકડાઓ મુજબ સ્વાઇન ફ્લુને કારણે સમગ્ર મહારાષ્ટ્રમાં ૨૩૦ મૃત્યુ થયાં છે. પરંતુ મુંબઈ પર એની અસર હજી સુધી થઈ નહોતી. છેલ્લાં બે અઠવાડિયાંમાં એક પછી એક થયેલાં આ બન્ને મૃત્યુને કારણે મુંબઈ પણ બીજા મહારાષ્ટ્રના પ્રદેશો સાથે જોડાઈ ગયું છે. મહાનગરપાલિકાના કહેવા મુજબ હજી સુધી આ રોગને કારણે આટલાં વર્ષોમાં મુંબઈમાં કુલ મળીને ચાર મૃત્યુ નોંધાયાં છે. સમગ્ર મહારાષ્ટ્રમાં સરકારી હૉસ્પિટલમાં હાલમાં ૧૧૪૫ H૧N૧ પૉઝિટિવ કેસ નોંધાયા છે, જ્યારે મુંબઈમાં આ આંકડો ૯૭નો છે. ગયા વર્ષે આ રોગ ઘણો ઓછો જોવા મળ્યો હતો, પરંતુ આ વર્ષે નિષ્ણાતોને ડર છે કે આ વાઇરસ પ્રત્યે સાવધાની ન રાખી તો મહામારી વધી શકે છે.
સ્વાઇન ફ્લુ એક વાઇરલ ઇન્ફેક્શન છે. સ્વાઇનનો અર્થ ભૂંડ થાય. આ રોગ પહેલાં ભૂંડમાં જોવા મળતો, પરંતુ ધીમે-ધીમે ભૂંડ પાળવાવાળા લોકોમાં પણ આ ઇન્ફેક્શન થવા લાગ્યું. આમ પહેલાં પ્રાણીમાંથી માણસમાં અને આજે માણસમાંથી માણસમાં આ ઇન્ફેક્શન ફેલાઈ રહ્યું છે. આ રોગ જેને સ્વાઇન ફ્લુ છે એ વ્યક્તિની આસપાસ રહેવાથી, તેની છીંકથી કે કફથી ફેલાઈ શકે છે. આ ઉપરાંત દરદીએ વાપરેલી વસ્તુઓ, તેની આસપાસની ચીજોમાં પણ આ વાઇરસ લાગી ગયા હોય અને એ કોઈ પણ રીતે બીજી વ્યક્તિના શ્વાસ કે મોઢામાં જાય તો ચેપ લાગી શકે છે. આવી વ્યક્તિ જોડે હાથ મિલાવવાથી પણ ચેપ લાગી શકે છે. જ્યારે આ રોગના વાયરા હોય ત્યારે ભીડભાડમાં જવાનું ટાળવું, કારણ કે ત્યાં ચેપ લાગવાનું રિસ્ક વધુ રહે છે. આમ શ્વાસમાં આ રોગના વાઇરસ જાય છે અને વ્યક્તિને ચેપ લાગે છે.
પરંતુ દરેક વ્યક્તિને ચેપ લાગે તો રોગ આવે જ એ જરૂરી નથી અને એની સાથે એ રોગ આવે તો ગંભીર જ હોય એ પણ જરૂરી નથી એમ સમજાવતાં દહિસરના ફૅમિલી ફિઝિશ્યન ડૉ. સુશીલ શાહ કહે છે, ‘H૧N૧ એક સામાન્ય વાઇરસ છે જે શરીરમાં પ્રવેશે ત્યારે શરીર પોતાની રોગપ્રતિકારક શક્તિ દ્વારા એનો સામનો કરે છે. મોટા ભાગે ૯૦ ટકા કેસમાં એવું બને છે કે શરીર જ આ વાઇરસ સામે લડવા માટે પૂરતું હોય છે એટલે કે સામાન્ય રીતે સારી રોગપ્રતિકારક શક્તિ ધરાવતા લોકોને તો ક્યારેક ખબર પણ પડતી નથી કે તેમના પર H૧N૧ વાઇરસે અટૅક કરેલો, કારણ કે આવા લોકોને જ્યારે વાઇરસ અટૅક કરે ત્યારે સામાન્ય શરદી-ખાંસી કે થોડા તાવ જેવું લાગે; જે ૪-૫ દિવસમાં ઠીક થઈ જાય એટલે વ્યક્તિને લાગે કે તેને નૉર્મલ ફ્લુ થયો છે. પરંતુ અમુક કેસમાં એ ગંભીર રૂપ ધારણ કરી શકે છે.’
સ્વાઇન ફ્લુ જેની રોગપ્રતિકારક શક્તિ નબળી છે તેને વધુ અસર કર છે એમ જણાવતાં ડૉ. સુશીલ શાહ કહે છે, ‘ખાસ કરીને પ્રેગ્નન્ટ સ્ત્રીઓ, વૃદ્ધો અને બાળકો. એની સાથે-સાથે જે પહેલેથી બીમાર છે, જેને શ્વાસને લગતા કોઈ રોગો છે જેમ કે અસ્થમા કે ક્રૉનિક ઑબ્સ્ટ્રક્ટિવ પલ્મનરી ડિસઑર્ડર, જેને કૅન્સર કે એઇડ્સ જેવા રોગો છે તેમને આ રોગ વધુ અસર કરે છે. જ્યારે આ વાઇરલ ઇન્ફેક્શન વધી જાય છે ત્યારે એ મોટા ભાગે વ્યક્તિના શ્વસનતંત્રને જ અસર કરે છે, જેને કારણે બ્રૉન્કાઇટિસ કે ન્યુમોનિયા થઈ શકે છે જે વ્યક્તિને મૃત્યુ સુધી દોરી જાય છે.’
સ્વાઇન ફ્લુમાં વ્યક્તિને સામાન્ય ફ્લુ જેવાં જ લક્ષણો જોવા મળે છે. એ લક્ષણો જણાવતાં ઝેન હૉસ્પિટલના ચીફ એન્ટેન્સિવિસ્ટ અને ઇન્ફેક્શન ડિસીઝ સ્પેશ્યલિસ્ટ ડૉ. વિક્રાંત શાહ કહે છે, ‘નાક ગળવું, શરદી થઈ જવી, ખૂબ તાવ આવવો, ગળું છોલાઈ ગયું હોય તેમ લાગવું, શ્વાસ લેવામાં તકલીફ થવી વગેરે ચિહ્નો જે સામાન્ય ફ્લુમાં જોવા મળે છે એવાં જ ચિહ્નો સ્વાઇન ફ્લુનાં હોય છે; પરંતુ મહત્વની વાત એ છે કે જો વ્યક્તિને સામાન્ય ફ્લુ થયો હોય તો ૪-૫ દિવસમાં તેનાં આ લક્ષણો જતાં રહે છે. જ્યારે સ્વાઇન ફ્લુમાં જે કેસ ગંભીર છે એમાં બેચાર દિવસની અંદર તેની હાલત વધુ ને વધુ ખરાબ થતી જાય છે. સામાન્ય રીતે દરદી ડૉક્ટર પાસે આ લક્ષણો લઈને આવે ત્યારે ડૉક્ટર તેને નૉર્મલ ફ્લુની દવા આપે છે અને જો ૨-૪ દિવસમાં તેની તબિયત વધુ બગડે તો તેની ટેસ્ટ કરાવવામાં આવે છે, જેના પરથી ખબર પડે છે કે વ્યક્તિને સ્વાઇન ફ્લુ છે કે નહીં. ત્યાર બાદ તેનો અલગ ઇલાજ શરૂ થાય છે.’
સામાન્ય ફ્લુ અને સ્વાઇન ફ્લુ
સામાન્ય વાઇરલ ઇન્ફેક્શન કરતાં એ કઈ રીતે અલગ છે એ સમજાવતાં ડૉ. વિક્રાંત શાહ કહે છે, ‘આ વાઇરલ ઇન્ફેક્શન બીજા રોગની જેમ જ હોય છે, પરંતુ બેચાર દિવસ પછી એ ગંભીર રૂપ ધારણ કરી લઈ શકે છે. ખાસ કરીને શ્વાસ સંબંધિત પ્રૉબ્લેમ્સ આ રોગમાં જણાય છે અને વ્યક્તિ શ્વાસ લઈ શકતી નથી. જ્યારે તમને વાઇરલ ઇન્ફેક્શન થયું હોય અને એની સાથે શ્વાસની થોડી પણ તકલીફ જણાય તો જરાય ગફલતમાં રહ્યા વગર તરત જ હૉસ્પિટલ પહોંચવું જરૂરી છે. આ કેસમાં દરદીને દાખલ કરવામાં આવે છે. તેની ટેસ્ટ કરીને કન્ફર્મ કરવામાં આવે છે કે તેને સ્વાઇન ફ્લુની દવા ચાલુ કરવામાં આવે છે. જો ઇલાજમાં થોડુંક પણ મોડું થયું તો આ રોગ દરદી માટે ઘાતક સાબિત થઈ શકે છે. એટલે ધ્યાન રાખવા જેવી બાબત એ જ છે કે નિદાન અને ઇલાજ સમય પર મળવા જોઈએ.’
બચવા માટે શું કરવું?
૧. આ ચેપથી ખાસ કરીને વૃદ્ધો, બાળકો અને જેમની તબિયત ખરાબ રહે છે એ લોકોને બચાવવાં જરૂરી છે. જો તમને લાગતું હોય કે તમારી રોગપ્રતિકારક શક્તિ ઓછી છે તો આ ચેપથી બચવાની કોશિશ કરવી અત્યંત જરૂરી છે.
૨. કોઈ પણ ચેપી રોગથી બચવા જ્યારે ટ્રેનમાં કે બસમાં કે ભીડભાડવાળી જગ્યા પર જાઓ ત્યારે માસ્ક પહેરી શકો છો, જેને લીધે હવામાં આ વાઇરસ હોય તો શ્વાસમાં જતા અટકી શકે છે.
૩. જો તમારા ઘરમાં કોઈને આ રોગ હોય તો તમને થવાની પૂરી શક્યતા છે એટલે ડૉક્ટર સાથે વાત કરીને રોગને રોકવા માટેની દવાઓ લઈ લેવી.
૪. જેમને પણ આ રોગ છે તે બીજાને ઇન્ફેક્શન ન લાગે એ માટેની નૈતિક જવાબદારી નિભાવે એ જરૂરી છે. આવા લોકો બહાર ન જાય, ઘરમાં જ રહે અને ઠીક થાય પછી જ બહાર નીકળે એ જરૂરી છે.
૫. જો તમને સામાન્ય વાઇરલ તાવ આવ્યો હોય એમ લાગે તો પણ સાવધાન રહો. શ્વાસ સંબંધિત કોઈ પણ પ્રકારનાં ચિહ્નો જોવા મળે તો તાત્કાલિક ડૉક્ટર પાસે જાઓ અને નિદાન કરાવી લો. મોડો શરૂ થયેલો ઇલાજ ઘાતક નીવડી શકે છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.